
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 774 

3 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση φυσικού και οικονομικού αντικειμένου - 
Πιστοποίηση της ολοκλήρωσης/οριστικοποίησης 
του κόστους της επένδυσης και της έναρξης πα¬ 
ραγωγικής λειτουργίας, της εταιρείας «ΣΠΥΡΙΔΩΝ 
ΛΑΜΠΡΑΚΗΣ ΚΑΙ ΣΙΑ Ε.Ε», που υλοποιήθηκε σύμ¬ 
φωνα με τις διατάξεις του Ν. 3299/2004. 1 

Πιστοποίηση της γνώσης της ελληνικής γλώσσας και 


στοιχείων της ελληνικής ιστορίας και του ελληνι¬ 
κού πολιτισμού υπηκόων τρίτων χωρών, προκει- 
μένου να αποκτήσουν το καθεστώς του επί μα¬ 
κράν διαμένοντος. 2 

Καθορισμός παράβολου για τη συμμετοχή των υπο¬ 
ψηφίων στις εξετάσεις πιστοποίησης επαρκούς 
γνώσης της ελληνικής γλώσσας και στοιχείων ελ¬ 
ληνικής γλώσσας και πολιτισμού. 3 

Καθορισμός της 1ης Μάί'ου 2013, ως ημέρας υποχρε¬ 
ωτικής αργίας και μεταφορά αυτής. 4 


ΑΠΟΦΑΣΕΙ Σ 

(υ 

Τροποποίηση φυσικού και οικονομικού αντικειμένου - 
Πιστοποίηση της ολοκλήρωσης/οριστικοποίησης του 
κόστους της επένδυσης και της έναρξης παραγωγι¬ 
κής λειτουργίας, της εταιρείας «ΣΠΥΡΙΔΩΝ ΛΑΜΠΡΑ¬ 
ΚΗΣ ΚΑΙ ΣΙΑ Ε.Ε», που υλοποιήθηκε σύμφωνα με τις 
διατάξεις του Ν. 3299/2004. 

Μετηνυπ’αριθμ.50493/ΥΠΕ/5/00358/Ε/Ν.3299/23-11-2012 
απόφαση του Υφυπουργού Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων, πιστοποι¬ 
είται η τροποποίηση φυσικού και οικονομικού αντικει- 
μένου-πιστοποίηση της ολοκλήρωσης/οριστικοποίησης 
του κόστους της επένδυσης και η έναρξη της παραγω¬ 
γικής λειτουργίας επένδυσης της εταιρείας «ΣΠΥΡΙΔΩΝ 
ΛΑΜΠΡΑΚΗΣ ΚΑΙ ΣΙΑ Ε.Ε» που αναφέρεται στην ίδρυση 
φωτοβολταϊκού σταθμού ονομαστικής ισχύος 99,90 Κ \Ν, 
θέση Αγ. Γεώργιος-Αλώνια, στο Δήμο Μολάων του Νο¬ 
μού Λακωνίας, με τους εξής όρους: 

(α) Το συνολικό οριστικοποιούμενο ενισχυόμενο κό¬ 
στος της επένδυσης ανέρχεται στο ποσό των τρια- 


κοσίων πενήντα πέντε χιλιάδων εξακοσίων σαράντα 
τεσσάρων ευρώ (355.644,00)€. 

(β) Η Ίδια συμμετοχή ανέρχεται στο ποσό των ογδό¬ 
ντα εννέα χιλιάδων τρακοσίων είκοσι επτά ευρώ και 
δέκα λεπτών του ευρώ (89.327,10)€ που αποτελεί ποσο¬ 
στό 25,117 % του συνολικού κόστους της ενισχυόμενης 
επένδυσης. 

(γ) Το ύψος της επιχορήγησης ανέρχεται στο ποσό 
των εκατόν σαράντα δύο χιλιάδων διακοσίων πενήντα 
επτά ευρώ και εξήντα λεπτών του ευρώ (142.257,60)€ 
που αποτελεί ποσοστό 40,00% του συνολικού κόστους 
της ενισχυόμενης επένδυσης. 

(δ) Ημερομηνία ολοκλήρωσης της επένδυσης: 
13/04/2011. 

Με την παραπάνω απόφαση εγκρίθηκε η καταβολή 
του υπολοίπου της επιχορήγησης ύψους είκοσι ενός 
χιλιάδων διακοσίων πενήντα επτά ευρώ και εξήντα λε¬ 
πτών του ευρώ. (21.257,60€). 

Για την έκδοση της απόφασης δεν απαιτείται Γνωμο- 
δοτική Επιτροπή, σύμφωνα με το άρθρο 16 παρ. 2 του 
Ν. 3908/2011 και το υπ’ αριθμ. 33/2011 Π.Δ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθμ. 3390 (2) 

Πιστοποίηση της γνώσης της ελληνικής γλώσσας και 
στοιχείων της ελληνικής ιστορίας και του ελληνι¬ 
κού πολιτισμού υπηκόων τρίτων χωρών, προκειμέ- 
νου να αποκτήσουν το καθεστώς του επί μακράν 
διαμένοντος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το άρθρο 68 παρ. 3 του ν. 3386/2005 «Για την είσοδο, 
διαμονή και κοινωνική ένταξη υπηκόων τρίτων χωρών 
στην Ελληνική Επικράτεια», όπως έχει αντικατασταθεί 
με το άρθρο 31 του Ν. 4115/2013 (ΦΕΚ Α' 24/30.01.2013). 

2. Τις διατάξεις του Ν. 2909/2001 «Μετονομασία της 
Γενικής Γραμματείας Λαϊκής Επιμόρφωσης (Γ.Γ.Λ.Ε.) σε 
Γενική Γραμματεία Εκπαίδευσης Ενηλίκων (Γ.Γ.Ε.Ε.)» 
(ΦΕΚ Α' 90). 

3. Το άρθρο 33 παρ. 1 του Ν. 3699/2008 με το οποίο 
η Γ ενική Γ ραμματεία Εκπαίδευσης Ενηλίκων μετονομά¬ 
στηκε σε Γ ενική Γ ραμματεία Διά Βίου Μάθησης. 

4. Τα άρθρα 6 και 26 παρ. 7 του Ν. 3879/2010 «Ανάπτυ¬ 
ξη της Διά Βίου Μάθησης και λοιπές διατάξεις» (ΦΕΚ 
Α' 163). 

5. Το π.δ. 150/2006 «Προσαρμογή της ελληνικής νομο¬ 
θεσίας στην υπ’ αριθμ. 2003/109/ΕΚ της 25ης Νοεμβρίου 
2003 Οδηγία, σχετικά με το καθεστώς υπηκόων τρίτων 
χωρών, οι οποίοι είναι επί μακράν διαμένοντες» (ΦΕΚ 
Α' 160). 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98 Α'). 

7. Το Π.Δ. 113/2010 «Ανάληψη υποχρεώσεων από δια- 
τάκτες» (Α' 194). 

8. Τις διατάξεις του π.δ. 132/1989 «Διάρθρωση και αρ¬ 
μοδιότητες των υπηρεσιών της Γ ενικής Γ ραμματείας 
Λαϊκής Επιμόρφωσης (Γ.Γ.Λ.Ε.)» (ΦΕΚ Α' 64). 

9. Το π.δ. 386/1991 «Μεταφορά της Γ ενικής Γ ραμματεί¬ 
ας Λαϊκής Επιμόρφωσης από το Υπουργείο Πολιτισμού 
στο Υπουργείο Εθνικής Παιδείας και Θρησκευμάτων» 
(ΦΕΚ Α' 139). 

10. Την υπ’ αρ. Υ39/2012 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών, Χαράλαμπο Αθανασίου (ΦΕΚ 2091 Β’). 

11. Τη υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β' 
2105). 

12. Το γεγονός ότι από τις διατάξεις του παρόντος 
προκαλείται δαπάνη επί του κρατικού προϋπολογισμού, 
για την οργάνωση και λειτουργία της Διαδικασίας Πι¬ 
στοποίησης ύψους πενήντα χιλιάδων (50.000) ευρώ 
ετησίως, η οποία καλύπτεται από πιστώσεις ειδικού 
κωδικού που έχει προβλεφθεί στον προϋπολογισμό της 
Γ ενικής Γ ραμματείας Διά Βίου Μάθησης (Γ.Γ.Δ.Β.Μ.) του 
Υπουργείου Παιδείας και Θρησκευμάτων, Πολιτισμού 
και Αθλητισμού. 

13. Την υπ’ αριθμ. 2211/26-2-2013 βεβαίωση ύπαρξης 
πίστωσης της Οικονομικής Υπηρεσίας για τη δέσμευση 
πίστωσης, 

14. Την υπ’ αριθμ. 2197/25-2-2013 απόφαση περί δέ¬ 
σμευση πίστωσης, αποφασίζουμε: 

Τη θέσπιση Διαδικασίας Πιστοποίησης της επαρκούς 
γνώσης της ελληνικής γλώσσας και της γνώσης στοι¬ 
χείων της ελληνικής ιστορίας και του ελληνικού πολι¬ 
τισμού των υπηκόων τρίτων χωρών, προκειμένου να 
αποκτήσουν το καθεστώς του επί μακράν διαμένοντος 
σύμφωνα με το π.δ. 150/2006 (ΦΕΚ Α' 160), ως εξής: 

Άρθρο 1 

Ορισμός - Σκοπός 

1. Ως Διαδικασία Πιστοποίησης της γνώσης της ελ¬ 
ληνικής γλώσσας και στοιχείων της ελληνικής ιστορί¬ 
ας και του ελληνικού πολιτισμού των υπηκόων τρίτων 
χωρών, προκειμένου να αποκτήσουν το καθεστώς του 


επί μακράν διαμένοντος στην Ελλάδα, σύμφωνα με τις 
διατάξεις του π.δ. 150/2006 (ΦΕΚ 160 τ.Α'/31.7.2006), 
(εφεξής Διαδικασία Πιστοποίησης), ορίζεται το σύνολο 
των διαδικασιών που αποσκοπούν αφενός στην αξιο¬ 
λόγηση της γνώσης τους στην ελληνική γλώσσα και 
στα στοιχεία της ελληνικής ιστορίας και του ελληνικού 
πολιτισμού και, αφετέρου, στην παροχή σε αυτούς ει¬ 
δικού πιστοποιητικού επαρκούς γνώσης της ελληνικής 
γλώσσας και στοιχείων της ελληνικής ιστορίας και του 
ελληνικού πολιτισμού. 

2. Η διαδικασία αξιολόγησης στο επίπεδο της γνώσης 
της ελληνικής γλώσσας αντιστοιχεί και καλύπτει τις 
προδιαγραφές του επιπέδου Α2 του Κοινού Ευρωπαϊ¬ 
κού Πλαισίου για την εκμάθηση, τη Διδασκαλία και την 
Αξιολόγηση των Γλωσσών. 

Άρθρο 2 

Προϋποθέσεις συμμετοχής - Διαδικασία πιστοποίησης 

1. Οι ενδιαφερόμενοι υπήκοοι τρίτων χωρών, προκειμέ¬ 
νου να έχουν δυνατότητα συμμετοχής στη Διαδικασία 
Πιστοποίησης για την απόκτηση του καθεστώτος του 
επί μακράν διαμένοντος πρέπει α) να έχουν ηλικία του¬ 
λάχιστον 16 ετών, β) να διαμένουν νόμιμα στην Ελλάδα. 

2. Η πιστοποίηση χορηγείται μετά από επιτυχή δοκιμα¬ 
σία στις ειδικές γραπτές και προφορικές εξετάσεις, που 
διενεργούνται σύμφωνα με τις διατάξεις της παρούσας. 

Άρθρο 3 

Όργανα της Διαδικασίας Πιστοποίησης 

Για την εφαρμογή της Διαδικασίας Πιστοποίησης 
συγκροτούνται, με απόφαση του Γενικού Γραμματέα 
Διά Βίου Μάθησης, Επιστημονική Επιτροπή Εξετάσε¬ 
ων, Οργανωτική Επιτροπή και Σώμα Αξιολογητών. Τα 
μέλη της Επιστημονικής Επιτροπής, της Οργανωτικής 
Επιτροπής και του Σώματος Αξιολογητών ορίζονται, 
όπως προβλέπουν τα άρθρα 4 ως 6 της παρούσας. Με 
την ίδια ή όμοια απόφαση καθορίζεται ο αριθμός των 
απαραίτητων εξεταστικών κέντρων. 

Άρθρο 4 

Επιστημονική Επιτροπή Εξετάσεων 

1. Η Επιστημονική Επιτροπή Εξετάσεων είναι πενταμε¬ 
λής και αποτελείται από τρία (3) μέλη ΔΕΠ, με ειδίκευση 
στη διδασκαλία της ελληνικής γλώσσας ως δεύτερης, τα 
οποία υποδεικνύονται από το Κέντρο Ελληνικής Γλώσ¬ 
σας, ένα (1) μέλος ΔΕΠ με ειδίκευση στην ιστορία και ένα 
(1) στέλεχος της Γ ενικής Γ ραμματείας Διά Βίου Μάθησης 
κάτοχο μεταπτυχιακού ή διδακτορικού διπλώματος. Το 
στέλεχος της Γενικής Γραμματέας Διά Βίου Μάθησης 
εκτελεί χρέη γραμματέα της Επιτροπής. Η Επιτροπή έχει 
την ευθύνη του καθορισμού της εξεταστέας ύλης, της 
σύνταξης των θεμάτων των γραπτών και προφορικών 
εξετάσεων και της παραγωγής ηχητικών αρχείων (σε ψη¬ 
φιακή μορφή), της οργάνωσης εκπαιδευτικού σεμιναρίου 
των Αξιολογητών, εφόσον είναι δυνατή η οργάνωσή του, 
για θέματα όπως το αναλυτικό εξεταστικό πρόγραμμα, 
η ανάπτυξη κλίμακας κριτηρίων αξιολόγησης για τις πα¬ 
ραγωγικές δεξιότητες (παραγωγή γραπτού και προφορι¬ 
κού λόγου), η ερμηνεία των στατιστικών αναλύσεων των 
αποτελεσμάτων καθώς και κάθε άλλου επιστημονικής 
φύσεως θέματος των εξετάσεων αυτών. 

2. Η Επιστημονική Επιτροπή συνεδριάζει σε εύλογο 
χρονικό διάστημα, ώστε να διευκολύνεται η ομαλή και 

απρόσκοπτη εφαρμογή της διαδικασίας και ειδικότερα 
η διενέργεια των εξετάσεων στα προβλεπόμενα χρονικά 
διαστήματα. 

3. Τα μέλη της Επιστημονικής Επιτροπής λαμβάνουν 
μηνιαία αμοιβή 300 Ευρώ για τρεις μήνες ανά εξέταση. 

Άρθρο 5 

Οργανωτική Επιτροπή 

1. Η Οργανωτική Επιτροπή συγκροτείται από πέντε (5) 
μέλη: τέσσερα (4) στελέχη της Γενικής Γραμματείας Διά 
Βίου Μάθησης ή άλλων υπηρεσιών του Υπουργείου Παι¬ 
δείας και Θρησκευμάτων, Πολιτισμού και Αθλητισμού, 
που ορίζονται από το ΓΓΔΒΜ και ένα (1) στέλεχος του 
Υπουργείου Εσωτερικών, που ορίζεται από τον Γ ενικό 
Γραμματέα Πληθυσμού και Κοινωνικής Συνοχής του 
Υπουργείου Εσωτερικών. Ένας (1) εξ αυτών, με απόφα¬ 
ση του ΓΓ ΔΒΜ, ορίζεται ως γραμματέας της Επιτροπής. 

2. Η Επιτροπή έχει τις ακόλουθες αρμοδιότητες: 

α) Τη συνεργασία με τα εξεταστικά κέντρα για την 
οργάνωση των τμημάτων εξετάσεων. 

β) Τη διαμόρφωση σε συνεργασία με την Επιστημο¬ 
νική Επιτροπή Εξετάσεων του εντύπου αίτησης που θα 
υποβάλουν οι υποψήφιοι προκειμένου να συμμετάσχουν 
στις εξετάσεις. 

γ) Την παραλαβή των αιτήσεων των υποψηφίων από 
τις δομές στις οποίες κατατίθενται οι αιτήσεις και την 
καταγραφή των στοιχείων σε πίνακα. 

δ) Την παραλαβή των θεμάτων από την Επιστημονική 
Επιτροπή Εξετάσεων. 

ε) Τη φροντίδα για την αναπαραγωγή των θεμάτων 
σε αριθμό επαρκή για τις ανάγκες των υποψηφίων, τη 
συρραφή τους σε μορφή τετραδίου και κάθε άλλη ενέρ¬ 
γεια που απαιτείται για την κατάλληλη διαμόρφωση 
του υλικού των εξετάσεων, πάντα με τρόπο που να 
διασφαλίζει το απόρρητο των εξεταστέων θεμάτων. 

στ) Τη σφράγιση των φακέλων που περιέχουν τα τε¬ 
τράδια εξετάσεων και την αποστολή τους στα εξετα¬ 
στικά κέντρα. 

ζ) Την παραλαβή των διορθωμένων τετραδίων και την 
καταγραφή των αποτελεσμάτων. 

η) Τη διαμόρφωση ηλεκτρονικών και έντυπων πινάκων 
αποτελεσμάτων με τα ονόματα των επιτυχόντων και 
αποτυχόντων. 

θ) Την κοινοποίηση σε ηλεκτρονική και έντυπη μορφή 
των πινάκων αποτελεσμάτων στα εξεταστικά κέντρα. 

ι) Την ενημέρωση των υποψηφίων και την αποστολή 
των αποτελεσμάτων των εξετάσεων τους, μέσω των 
υπευθύνων των εξεταστικών κέντρων. 

ια) Την εκτύπωση και αποστολή των Πιστοποιητικών 
στα εξεταστικά κέντρα. 

ιβ) Την αντιμετώπιση κάθε άλλου ζητήματος οργανω¬ 
τικής φύσεως που θα ανακύπτει και κρίνεται απαραίτητο 
για την ομαλή εφαρμογή της Διαδικασίας Πιστοποίησης 
επαρκούς γνώσης της ελληνικής γλώσσας και στοιχείων 
της ελληνικής ιστορίας και του ελληνικού πολιτισμού 
σύμφωνα με τα οριζόμενα στην παρούσα απόφαση. 

3. Τα μέλη της Οργανωτικής Επιτροπής λαμβάνουν 
μηνιαία αμοιβή 200 ευρώ για τρεις μήνες ανά εξέταση. 

Άρθρο 6 

Σώμα Αξιολογητών 

1. Ο αριθμός των Αξιολογητών και των Αναπληρωτών 
Αξιολογητών ορίζεται με κριτήριο την άρτια κάλυψη των 


αναγκών της εξεταστικής διαδικασίας. Οι Αξιολογητές 
είναι πτυχιούχοι ελληνικής φιλολογίας ή ιστορικοί ή 
αρχαιολόγοι με μεταπτυχιακό τίτλο σπουδών με ει¬ 
δίκευση στην διδασκαλία της ελληνικής γλώσσας ως 
δεύτερης ή ξένης και με εμπειρία διδασκαλίας της ελ¬ 
ληνικής γλώσσας ως δεύτερης τουλάχιστον 200 ωρών. 
Ως Αξιολογητές μπορούν να οριστούν και πτυχιούχοι 
ελληνικής φιλολογίας, ιστορικοί ή αρχαιολόγοι που δεν 
είναι κάτοχοι μεταπτυχιακού τίτλου σπουδών αλλά 
έχουν εμπειρία διδασκαλίας της ελληνικής γλώσσας 
ως δεύτερης ή ξένης τουλάχιστον τετρακοσίων (400) 
ωρών. Σε περίπτωση που δεν επαρκεί ο αριθμός των 
υποψηφίων από τις παραπάνω κατηγορίες, είναι δυνα¬ 
τόν να οριστούν ως Αξιολογητές πτυχιούχοι Τμημάτων 
Φιλολογίας με διδακτική εμπειρία. 

2. Με Πρόσκληση της Γ ενικής Γ ραμματείας Διά Βίου 
Μάθησης καλούνται οι ενδιαφερόμενοι να υποβάλουν 
αίτηση ορισμού τους ως Αξιολογητές. Η επιλογή των 
Αξιολογητών γίνεται από τη Γ ενική Γ ραμματεία Διά 
Βίου Μάθησης που τους διαθέτει στην Οργανωτική 
Επιτροπή. Η Γ ενική Γ ραμματεία Διά Βίου Μάθησης, σε 
συνεργασία με την Επιστημονική Επιτροπή, μπορεί να 
οργανώνει, εφόσον είναι εφικτό, εκπαιδευτικό σεμινάριο 
σχετικά με τα χαρακτηριστικά και την εφαρμογή της 
διαδικασίας Πιστοποίησης της ελληνομάθειας, για το 
ρόλο, τις αρμοδιότητες και τις υποχρεώσεις των Αξιο- 
λογητών και για κάθε άλλο ζήτημα που θα κριθεί απα¬ 
ραίτητο να γνωρίζουν οι Αξιολογητές για την άσκηση 
των καθηκόντων τους και συνεπώς για την ομαλή και 
απρόσκοπτη διενέργεια των εξετάσεων. Αντί ανοιχτής 
πρόσκλησης, η Γενική Γραμματεία Διά Βίου Μάθησης 
μπορεί να απευθύνεται στο Κέντρο Ελληνικής Γλώσσας, 
για την υπόδειξη Αξιολογητών. Επίσης, κατά την πρώτη 
εφαρμογή της παρούσας είναι δυνατόν να οριστούν 
χωρίς πρόσκληση ως Αξιολογητές και Αναπληρωτές 
Αξιολογητές πρόσωπα που είχαν στο παρελθόν εγγρά¬ 
φει στη σχετική κατάσταση που βρίσκεται στη διάθεση 
της Γ ενικής Γ ραμματείας Διά Βίου Μάθησης. 

3. Οι Αξιολογητές λαμβάνουν πάγια αμοιβή εβδομήντα 
(70) ευρώ, πλέον αμοιβή ένα (1) ευρώ ανά εξεταστικό 
τετράδιο της πρώτης φάσης και δύο (2) ευρώ για τα 
λοιπά εξεταστικά τετράδια που διορθώνουν, όπως περι- 
γράφονται στο άρθρο 8 της παρούσης. Οι Αναπληρωτές 
Αξιολογητές λαμβάνουν πάγια αμοιβή σαράντα (40) ευρώ. 
Εφόσον κληθούν να εκτελέσουν καθήκοντα Αξιολογητή, 
λαμβάνουν την αμοιβή του εδ. α' αυτής της παραγράφου. 

Αρθρο 7 

Στελέχωση των Εξεταστικών Κέντρων 

1. Τα εξεταστικά Κέντρα στελεχώνονται από τον 
Υπεύθυνο του Εξεταστικού Κέντρου και από τον βοηθό 
Υπεύθυνο. Ο Υπεύθυνος και ο βοηθός Υπεύθυνος είναι 
πτυχιούχοι τριτοβάθμιας εκπαίδευσης, με εμπειρία σε 
σχετικές διαδικασίες ή έμπειρα στελέχη της Γενικής 
Γραμματείας Διά Βίου Μάθησης. Ο Υπεύθυνος και ο 
Βοηθός Υπεύθυνος του Εξεταστικού Κέντρου ορίζονται 
με απόφαση του Γ ενικού Γ ραμματέα Διά Βίου Μάθησης, 
μετά από Εισήγηση της Οργανωτικής Επιτροπής και 
έχουν την ευθύνη της ομαλής διεξαγωγής των εξετάσε¬ 
ων στα κατά τόπους εξεταστικά κέντρα. Η πάγια αμοιβή 
των Υπευθύνων ορίζεται σε εκατόν είκοσι (120) ευρώ 
ανά εξέταση και των βοηθών Υπευθύνων σε ογδόντα 
(80) ευρώ ανά εξέταση. 

Συγκεκριμένα, οι ανωτέρω έχουν τα εξής καθήκοντα: 
α) Τη διασφάλιση διαφανούς διαδικασίας διεξαγωγής 
των εξετάσεων, β) Την παραλαβή των τετραδίων εξετά¬ 
σεων που θα αποστέλλονται από τη Γενική Γραμματεία 
Διά Βίου Μάθησης, γ) Την αποστολή των διορθωμένων 
τετραδίων και των αποτελεσμάτων του προφορικού 
μέρους στη Γενική Γραμματεία Διά Βίου Μάθησης, 
δ) Κάθε άλλη ενέργεια που συνδέεται άμεσα με την 
ομαλή διενέργεια των εξετάσεων κατά τη φάση διε¬ 
ξαγωγής τους. 

2. Κατά τη διενέργεια των εξετάσεων σε κάθε εξετα¬ 
στικό τμήμα (αίθουσα εξέτασης) παρευρίσκονται δύο (2) 
Αξιολογητές με τα εξής καθήκοντα: α) Την επιτήρηση 
στις αίθουσες διεξαγωγής των εξετάσεων, β) τη διεξα¬ 
γωγή του προφορικού μέρους των εξετάσεων και τη 
βαθμολόγησή του, γ) Τη διόρθωση των τετραδίων και 
τη βαθμολόγησή τους. Οι Αξιολογητές θα βαθμολογούν 
τετράδια και θα εξετάζουν προφορικά υποψηφίους που 
εξετάστηκαν γραπτά σε διαφορετικές αίθουσες σε σχέ¬ 
ση με εκείνες τις οποίες επιτήρησαν. 

Άρθρο 8 

Διενέργεια και περιεχόμενο των Εξετάσεων 

1. Φορέας διεξαγωγής των ανωτέρω εξετάσεων είναι 
η Γ ενική Γ ραμματεία Διά Βίου Μάθησης (Γ.Γ.Δ.Β.Μ.) του 
Υπουργείου Παιδείας και Θρησκευμάτων, Πολιτισμού και 
Αθλητισμού. Με απόφαση του Γ ενικού Γ ραμματέα Διά 
Βίου Μάθησης, που εκδίδεται ύστερα από πρόταση της 
Οργανωτικής Επιτροπής, καθορίζονται η ακριβής ημε¬ 
ρομηνία των εξετάσεων και οι χώροι διεξαγωγής τους 
(εξεταστικά κέντρα) ανά την Επικράτεια και προσκαλού¬ 
νται οι ενδιαφερόμενοι για την υποβολή αιτήσεων. Με 
την ίδια απόφαση, μπορεί να προσδιορίζεται ανώτατος 
αριθμός υποψηφίων που θα εξεταστούν, ανάλογα με τις 
δυνατότητες σε προσωπικό και υλικοτεχνική υποδομή. 
Σε περίπτωση που οι αιτήσεις υπερβαίνουν τον ανώτατο 
αριθμό, εκείνοι που θα συμμετάσχουν καθορίζονται με 
βάση τη χρονική προτεραιότητα υποβολής της υποψη¬ 
φιότητάς τους/Οσοι σταθεί αδύνατον να συμμετάσχουν 
στις εξετάσεις λόγω υπέρβασης του ανωτάτου αριθ¬ 
μού, συμμετέχουν κατά προτεραιότητα στην επόμενη 
εξέταση. 

2. Οι εξετάσεις διεξάγονται δύο (2) φορές το χρόνο 
(Οκτώβριο και Απρίλιο), την ίδια ημέρα και ώρα σε όλα 
τα εξεταστικά κέντρα, σε ημερομηνίες που θα ορίζονται 
με απόφαση του Γ ενικού Γ ραμματέα Διά Βίου Μάθησης. 
Κατά την πρώτη εφαρμογή της παρούσας, οι εξετάσεις 
μπορούν να διεξαχθούν σε διαφορετικό μήνα. 

3. Οι υποψήφιοι υπήκοοι τρίτων χωρών που συμμετέ¬ 
χουν στις εξετάσεις πιστοποίησης της γνώσης της ελ¬ 
ληνικής γλώσσας και στοιχείων της ελληνικής ιστορίας 
και του ελληνικού πολιτισμού υποβάλλουν αίτηση που 
συνοδεύεται απαραίτητα από παράβολο το ύψος του 
οποίου καθορίζεται με κοινή υπουργική απόφαση των 
Υπουργών Οικονομικών και Παιδείας και θρησκευμάτων, 
Πολιτισμού και Αθλητισμού. Σε περίπτωση επανάλη¬ 
ψης της συμμετοχής στη διαδικασία των εξετάσεων 
πιστοποίησης, ο/η υποψήφιος/-α θα καταβάλει σχετικό 
παράβολο για κάθε συμμετοχή του στις εξετάσεις πι¬ 
στοποίησης. 

4. Το περιεχόμενο των εξεταστικών δοκιμασιών εί¬ 
ναι κατάλληλα σχεδιασμένο και προσαρμοσμένο, ώστε 
να πιστοποιεί το επαρκές επίπεδο ελληνομάθειας και 


γνώσης στοιχείων ελληνικής ιστορίας και ελληνικού 
πολιτισμού των υπηκόων τρίτων χωρών, οι οποίοι επι¬ 
θυμούν τη συγκεκριμένη πιστοποίηση, προκειμένου να 
τους χορηγηθεί το καθεστώς του επί μακράν διαμένο- 
ντος. Οι υποψήφιοι/ες στο συγκεκριμένο επίπεδο πρέπει 
να έχουν την ικανότητα να κατανοούν προτάσεις και 
εκφράσεις που χρησιμοποιούνται συχνά και που απαι¬ 
τούν απλή και απευθείας ανταλλαγή πληροφοριών για 
θέματα καθημερινότητας, να αντιμετωπίζουν καθημε¬ 
ρινές περιστάσεις με προβλέψιμο περιεχόμενο και να 
καλύπτουν συγκεκριμένες ανάγκες, εφόσον η ομιλία αρ¬ 
θρώνεται αργά και καθαρά. Να μπορούν να εντοπίζουν 
συγκεκριμένες πληροφορίες σε απλά γραπτά κείμενα, 
όπως γράμματα, φυλλάδια και σύντομα άρθρα εφη¬ 
μερίδων που περιγράφουν γεγονότα, να περιγράφουν 
με απλά λόγια θέματα προσωπικού ή οικογενειακού 
ενδιαφέροντος καθώς και θέματα άμεσης ανάγκης. Να 
διαθέτουν ένα βασικό λεξιλόγιο, για να χειρίζονται πολύ 
σύντομα κοινωνικές περιστάσεις, χρησιμοποιώντας κα¬ 
θημερινούς τύπους χαιρετισμών και προσφωνήσεων, να 
απευθύνουν προσκλήσεις, προτάσεις, εκφράσεις συγ¬ 
γνώμης κ.τλ. και να ανταποκρίνονται σε εκείνες που 
τους γίνονται, να γράφουν σύντομα, απλά σημειώματα 
που σχετίζονται με άμεσες ανάγκες, για καθημερινές 
πτυχές του περιβάλλοντος τους, π.χ. ανθρώπους, τό¬ 
πους, μια εμπειρία στη δουλειά ή στη μελέτη, να παρά¬ 
γουν γραπτά ή προφορικά απλές ιστορίες ή βιογραφίες. 
Επιπλέον πρέπει να γνωρίζουν τις σχετικές κοινωνικές 
συνήθειες και στοιχεία της ελληνικής ιστορίας και του 
ελληνικού πολιτισμού. Η συνολική διάρκεια της εξέτασης 
και της εξέτασης των επιμέρους δεξιοτήτων ορίζεται 
από την Επιστημονική Επιτροπή. 

5. Η εξέταση περιλαμβάνει πέντε (5) μέρη και διεξά¬ 
γεται σε τρεις (3) φάσεις. 

6. Στην πρώτη φάση (πρώτο μέρος της εξέτασης) διε¬ 
ξάγεται γραπτή εξέταση στοιχείων ελληνικής ιστορίας 
και πολιτισμού. Διανέμεται στους υποψηφίους εξεταστι¬ 
κό τετράδιο με ερωτήσεις που αναφέρονται σε βασικά 
στοιχεία της ελληνικής ιστορίας και του ελληνικού πο¬ 
λιτισμού τις οποίες καλούνται να απαντήσουν.. 

7. Στη δεύτερη φάση (δεύτερο, τρίτο και τέταρτο μέ¬ 
ρος της εξέτασης) διεξάγεται εξέταση στις δεξιότητες 
κατανόησης προφορικού και γραπτού λόγου και παρα¬ 
γωγής γραπτού λόγου. 

8. Στην τρίτη φάση (πέμπτο μέρος της εξέτασης) εξε¬ 
τάζεται η δεξιότητα παραγωγής προφορικού λόγου. 

9. Οι κάτοχοι πιστοποιητικού ελληνομάθειας επιπέδου 
Α (που αποκτήθηκε με τη διαδικασία του Π.Δ. 363/1998 
και προ της εφαρμογής του Π.Δ. 60/2010) ή Α2 που εκ- 
δίδεται σύμφωνα με το Π.Δ. 60/2010 υποβάλλονται απο¬ 
κλειστικά στην εξέταση στοιχείων ελληνικής ιστορίας 
και πολιτισμού, όπως περιγράφεται στην παράγραφο 6.. 

Περιγράφονται στη συνέχεια αναλυτικότερα η δεύτε¬ 
ρη και τρίτη φάση της εξέτασης: 

Β' Φάση 

Ιο μέρος: Κατανόηση προφορικού λόγου 

Οι υποψήφιοι/-ες θα εξετάζονται σε δύο ηχογρα- 
φημένα κείμενα, που περιλαμβάνουν πληροφορίες οι 
οποίες αναφέρονται σε καθημερινές καταστάσεις και 
συνδέονται με τομείς άμεσης προσωπικής εμπειρίας 
(οικογένεια, αγορά, εργασία, διασκέδαση, ασχολίες κ.τλ.) 
και μπορεί να περιλαμβάνουν συνομιλία δύο φυσικών ή 
μη φυσικών ομιλητών ή απλές δημόσιες ανακοινώσεις 

ή απλές ειδήσεις, οδηγίες, διηγήσεις και περιγραφές. 
Τα ηχογραφημένα κείμενα θα ακούγονται δύο (2) φο¬ 
ρές το καθένα και οι εξεταζόμενοι/-ες θα καλούνται, 
μεταξύ άλλων, να αντιστοιχίσουν φράσεις με εικόνες, 
να απαντήσουν σε ερωτήσεις τύπου «σωστό-λάθος» ή 
ερωτήσεις πολλαπλής επιλογής ή να κρατήσουν σύ¬ 
ντομες σημειώσεις. 

2ο μέρος: Κατανόηση γραπτού λόγου 

Οι υποψήφιοι/-ες θα εξετάζονται επί τη βάσει σύντο¬ 
μων κειμένων, που αναφέρονται σε καθημερινές κατα¬ 
στάσεις, όπως, μεταξύ άλλων, ανακοινώσεις, αγγελίες, 
διαφημιστικά έντυπα, οδηγοί, περιγραφές, τιμοκατάλο¬ 
γοι, δρομολόγια, ώρες λειτουργίας, λογαριασμοί, ραδι¬ 
οτηλεοπτικά προγράμματα, σήματα, πινακίδες, δελτία 
καιρού, απλά ενημερωτικά σημειώματα, σημειώματα και 
μηνύματα χειρόγραφα ή ηλεκτρονικά, σύντομες περι¬ 
γραφές ατόμων, γεγονότων, αντικειμένων, χώρων κτλ., 
προσωπική αλληλογραφία, απλές οδηγίες χρήσης. Οι 
εξεταζόμενοι/-ες θα καλούνται, μεταξύ άλλων, να αντι- 
στοιχίσουν φράσεις με εικόνες, ή φράσεις μεταξύ τους, 
να απαντήσουν σε ερωτήσεις τύπου «σωστό-λάθος» ή 
ερωτήσεις πολλαπλής επιλογής ή να συμπληρώσουν τα 
κενά σε ένα κείμενο. 

3ο μέρος: Παραγωγή γραπτού λόγου 

Οι υποψήφιοι/-ες θα λαμβάνουν οδηγίες ως προς τη 
σύνταξη δύο σύντομων κειμένων (από τα οποία το ένα 
περισσότερο φιλικό και το δεύτερο περισσότερο τυπικό) 
σε σχέση με θέματα της καθημερινότητας τους (όπως, 
μεταξύ άλλων, μία απλή αίτηση ή δήλωση, μια επιστολή 
για έκφραση παραπόνου ή διαμαρτυρίας, ένα γράμμα ή 
μήνυμα με περιγραφή καθημερινών καταστάσεων) στο 
εξεταστικό τετράδιο που τους έχει διανεμηθεί. 

V Φάση 

Παραγωγή προφορικού λόγου - Συνομιλία 

Η προφορική εξέταση θα περιλαμβάνει συζήτηση με 
τους αξιολογητές και σύντομο παιχνίδι ρόλων μεταξύ 
των εξεταζομένων και θα ηχογραφείται. Οι υποψήφι- 
οι/-ες θα αξιολογούνται ως προς την ικανότητα τους 
να διηγούνται διάφορα γεγονότα, να κάνουν σύντο¬ 
μες περιγραφές προσώπων, αντικειμένων, καθημερι¬ 
νών καταστάσεων και συνηθειών, εμπειριών, συνθηκών 
διαβίωσης και εργασίας ή σπουδών, να δίνουν απλές 
οδηγίες, να ανταλλάσσουν πληροφορίες πάνω σε οι¬ 
κεία και συνηθισμένα θέματα, να χειρίζονται σύντομες 
και απλές κοινωνικές επαφές, να ανταποκρίνονται προ¬ 
φορικά σε καθημερινές καταστάσεις επικοινωνίας, να 
αναπτύσσουν απλά επιχειρήματα για οικεία θέματα, να 
διεκπεραιώνουν απλές συναλλαγές με δημόσιες ή άλλες 
υπηρεσίες, να παίρνουν μέρος σε συζητήσεις για οικεία 
θέματα ή θέματα του άμεσου ενδιαφέροντος τους. 

Άρθρο 9 
Βαθμολόγηση 

1. Η επαρκής γνώση στοιχείων της ελληνικής ιστορίας 
και πολιτισμού για τους υποψηφίους με πιστοποιητι¬ 
κό Ελληνομάθειας επιπέδου Α (που αποκτήθηκε με τη 
διαδικασία του Π.Δ. 363/1998 και προ της εφαρμογής 
του Π.Δ. 60/2010) ή Α2 που εκδίδεται σύμφωνα με το 
Π.Δ. 60/2010 βαθμολογείται σε κλίμακα 20 μονάδων. 
Επιτυχής θεωρείται η δοκιμασία εφόσον ο υποψήφιος 
συγκεντρώνει 10 μονάδες. 

2. Η επαρκής γνώση της ελληνικής γλώσσας και στοι¬ 
χείων της ελληνικής ιστορίας και του ελληνικού πολιτι¬ 


σμού βαθμολογείται σε κλίμακα 100 μονάδων. Επιτυχής 
θεωρείται η δοκιμασία εφόσον ο υποψήφιος συγκεντρώ¬ 
νει 50 μονάδες εφόσον συγκεντρώνει τουλάχιστον το 
50% σε τέσσερα τουλάχιστον από τα πέντε μέρη της 
εξεταστικής δοκιμασίας. 

3. Η Επιστημονική Επιτροπή δίδει κατάλληλες Οδηγίες 
για τη βαθμολόγηση και τις ορθές απαντήσεις. 

4. Τα εξεταστικά τετράδια βαθμολογούνται από δύο 
Αξιολογητές. Η βαθμολογία που αφορά στο κάθε μέ¬ 
ρος ξεχωριστά (γραπτό και προφορικό), καταγράφεται 
σε ειδικά πεδία του εξεταστικού τετραδίου. Η τελική 
βαθμολογία προκύπτει από το μέσο όρο 

Αρθρο 10 

Έκδοση, Ανακοίνωση Αποτελεσμάτων 
και Χορήγηση Πιστοποιητικών 

1. Το ειδικό πιστοποιητικό γνώσης της ελληνικής γλώσ¬ 
σας και στοιχείων της ελληνικής ιστορίας και του ελλη¬ 
νικού πολιτισμού χορηγείται ύστερα από επιτυχή εξέ¬ 
ταση των υποψηφίων υπηκόων τρίτων χωρών σύμφωνα 
με το άρθρο 9 παρ. 2 της παρούσας. Οι Αξιολογητές 
καταθέτουν τις βαθμολογίες των εξεταστικών τετραδί¬ 
ων στην Οργανωτική Επιτροπή της Γενικής Γραμματείας 
Διά Βίου Μάθησης, η οποία με τη σειρά της διαμορφώνει 
πίνακα αποτελεσμάτων με τα ονόματα των επιτυχόντων 
και αποτυχόντων. 

2. Στους κατόχους πιστοποιητικού γλωσσομάθειας 
επιπέδου Α (που αποκτήθηκε με τη διαδικασία του Π.Δ. 
363/1998 και προ της εφαρμογής του Π.Δ. 60/2010) ή Α2 
που εκδίδεται σύμφωνα με το Π.Δ. 60/2010 και οι οποίοι 
υποβάλλονται αποκλειστικά στην εξέταση της πρώτης 
φάσης, χορηγείται πιστοποιητικό επαρκούς γνώσης 
στοιχείων της ελληνικής ιστορίας και του ελληνικού 
πολιτισμού. 

3. Τα αποτελέσματα των εξετάσεων κοινοποιούνται 
στα εξεταστικά κέντρα, το αργότερο έναν (1) μήνα μετά 
το τέλος των εξετάσεων. Τα εξεταστικά κέντρα υπο- 
χρεούνται να αναρτήσουν τον πίνακα αποτελεσμάτων 
σε εμφανές σημείο για ένα (1) μήνα. Τα πιστοποιητικά 
εκδίδονται από τη Γ ενική Γ ραμματεία Διά Βίου Μάθησης 
και αποστέλλονται στα εξεταστικά κέντρα από όπου 
μπορούν να τα παραλάβουν οι ενδιαφερόμενοι. 

4. Η Γ ενική Γ ραμματεία Διά Βίου Μάθησης τηρεί στοι¬ 
χεία για τη χορήγηση των Πιστοποιητικών αναφορικά 
με το εξεταστικό κέντρο, τον αύξοντα αριθμό του πι¬ 
στοποιητικού και τα στοιχεία του επιτυχόντος. 

Αρθρο 11 

Αρμοδιότητα της Γ ενικής Γ ραμματείας 
Διά Βίου Μάθησης 

Αρμόδιο για της εφαρμογή της παρούσας διαδικασί¬ 
ας και τη λήψη κάθε ενδεδειγμένης ενέργειας για την 
ορθή εφαρμογή της ορίζουμε τον Γενικό Γραμματέα 
Διά Βίου Μάθησης. 

Αρθρο 13 
Τελική διάταξη 

Από τη θέση σε ισχύ της παρούσας, καταργείται η 
κοινή υπουργική απόφαση 16928/17-8-2007 «Πιστοποίη¬ 
ση της γνώσης της ελληνικής γλώσσας και στοιχείων 
της ελληνικής ιστορίας και του ελληνικού πολιτισμού 
υπηκόων τρίτων χωρών, προκειμένου να αποκτήσουν το 
καθεστώς του επί μακράν διαμένοντος» (ΦΕΚ Β' 1638), 

καθώς και η κοινή υπουργική απόφαση 999/3.3.2008 
«Τροποποίηση και συμπλήρωση των διατάξεων της υπ’ 
αριθ. 16928/2007 (ΦΕΚ Β' 1638) απόφασης των Υπουργών 
Εσωτερικών Δημόσιας Διοίκησης και Αποκέντρωσης - 
Οικονομίας και Οικονομικών - Εθνικής Παιδείας και Θρη¬ 
σκευμάτων, που αφορά στην «Πιστοποίηση της γνώσης 
της ελληνικής γλώσσας και στοιχείων της ελληνικής 
ιστορίας και του ελληνικού πολιτισμού υπηκόων τρίτων 
χωρών, προκειμένου ν’ αποκτήσουν το καθεστώς του 
επί μακράν διαμένοντος» (ΦΕΚ Β' 353). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΧΑΡΑΛΑΜΠΟΣ ΑΘΑΝΑΣΙΟΥ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 3392 (3) 

Καθορισμός παράβολου για τη συμμετοχή των υποψη¬ 
φίων στις εξετάσεις πιστοποίησης επαρκούς γνώ¬ 
σης της Ελληνικής γλώσσας και στοιχείων ελληνι¬ 
κής γλώσσας και πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τα άρθρα 24 και 27 του Ν. 1558/1985 «Κυβέρνηση και 
Κυβερνητικά όργανα». 

2. Το άρθρο 68 ν. 3386/2005 «Για την είσοδο, διαμο¬ 
νή και κοινωνική ένταξη υπηκόων τρίτων χωρών στην 
Ελληνική Επικράτεια», όπως έχει αντικατασταθεί με το 
άρθρο 31 του Ν. 4115/2013 (ΦΕΚ Α' 24/30.01.2013). 

3. Το π.δ. 150/2006 «Προσαρμογή της ελληνικής νομο¬ 
θεσίας στην υπ’ αριθμ. 2003/109/ΕΚ της 25ης Νοεμβρίου 
2003 Οδηγία, σχετικά με το καθεστώς υπηκόων τρίτων 
χωρών, οι οποίοι είναι επί μακράν διαμένοντες» (ΦΕΚ 
Α' 160). 

4. Τις διατάξεις του π.δ. 132/1989 «Διάρθρωση και αρ¬ 
μοδιότητες των υπηρεσιών της Γενικής Γραμματείας 
Λαϊκής Επιμόρφωσης (Γ.Γ.Λ.Ε.)» (ΦΕΚ Α' 64). 

5. Το π.δ. 386/1991 «Μεταφορά της Γ ενικής Γ ραμματεί¬ 
ας Λαϊκής Επιμόρφωσης από το Υπουργείο Πολιτισμού 
στο Υπουργείο Εθνικής Παιδείας και Θρησκευμάτων» 
(ΦΕΚ Α' 139). 

6. Τις διατάξεις του ν. 2909/2001 «Μετονομασία της 
Γ ενικής Γ ραμματείας Λαϊκής Επιμόρφωσης (Γ.Γ.Λ.Ε.) σε 
Γενική Γραμματεία Εκπαίδευσης Ενηλίκων (Γ.Γ.Ε.Ε.)» 
(ΦΕΚ Α' 90). 

7. Το άρθρο 33 παρ. 1 του Ν. 3699/2008 με το οποίο 
η Γ ενική Γ ραμματεία Εκπαίδευσης Ενηλίκων μετονομά¬ 
στηκε σε Γ ενική Γ ραμματεία Διά Βίου Μάθησης. 

8. Το Ν. 3879/2010 «Ανάπτυξη της Διά Βίου Μάθησης 
και λοιπές διατάξεις» (ΦΕΚ Α' 163). 

9. Την υπ’ αριθ. Ε05513/9-7-2012 κοινή απόφαση του 
Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ Β' 2105), 


10. Την ανάγκη καθορισμού παράβολου για κάθε συμ¬ 
μέτοχή του υποψηφίου στις εξετάσεις πιστοποίησης 
επαρκούς γνώσης της ελληνικής γλώσσας και στοιχείων 
ελληνικής γλώσσας και πολιτισμού, αποφασίζουμε: 

1. Οι υποψήφιοι στη διαδικασία Πιστοποίησης της γνώ¬ 
σης της ελληνικής γλώσσας και στοιχείων της ελληνικής 
ιστορίας και του ελληνικού πολιτισμού των υπηκόων τρί¬ 
των χωρών, προκειμένου να αποκτήσουν το καθεστώς 
του επί μακράν διαμένοντος στην Ελλάδα, διαδικασία 
που προβλέπεται στο άρθρο 68 ν. 3386/2005, όπως έχει 
αντικατασταθεί με το άρθρο 31 του Ν. 4115/2013 (ΦΕΚ 
Α' 24/30.01.2013), καταβάλλουν παράβολο αξίας εξήντα 
(60) ευρώ υπέρ Ελληνικού Δημοσίου (ΚΑΕ 2333). 

2. Οι υποψήφιοι οι οποίοι συμμετέχουν μόνον στη 
γραπτή εξέταση στοιχείων ελληνικής ιστορίας και πο¬ 
λιτισμού καταβάλλουν μειωμένο παράβολο αξίας εικο- 
σιπέντε (25) ευρώ. 

3. Το παράβολο συνοδεύει την αίτηση συμμετοχής 
στη διαδικασία πιστοποίησης επί ποινή αποκλεισμού 
των υποψηφίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤ ΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

-♦- 

Αριθμ. 9280/196 (4) 

Καθορισμός της 1ης Μάίου 2013, ως ημέρας υποχρεω¬ 
τικής αργίας και μεταφορά αυτής. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Α.Ν. 380/1968 «Περί καθιερώσεως 
της 1ης Μάίου ως ημέρας υποχρεωτικής αργίας» (Φ.Ε.Κ. 
Α' 85). 

2. Το άρθρο 7 του Ν. 74/1975 «Περί τροποποιήσεως και 
συμπληρώσεως εργατικών τινών νόμων και περί άλλων 
τινών συναφών διατάξεων» (Φ.Ε.Κ. Α' 139). 

3. Τις διατάξεις του Π.Δ. 63/2005 «Κωδικοποίηση της 
Νομοθεσίας για την Κυβέρνηση και Κυβερνητικά Όρ¬ 
γανα» (Φ.Ε.Κ. Α' 98) και ιδίως το άρθρο 90, όπως ισχύει. 

4. Τις διατάξεις του Π.Δ. 368/1989 «Οργανισμός Υπουρ¬ 
γείου Εργασίας» (Φ.Ε.Κ. Α' 163), όπως έχει τροποποιηθεί 
και ισχύει, αποφασίζουμε: 

1. Καθορίζουμε την 1η Μάίου 2013 ως ημέρα υποχρεω¬ 
τικής αργίας για όλα τα καταστήματα, τις βιομηχανίες, 
βιοτεχνικές επιχειρήσεις, εκμεταλλεύσεις και εργασίες 
γενικά, οι οποίες αργούν κατά τις Κυριακές και μεταθέ¬ 
τουμε αυτή για τις 07.05.2013 και ημέρα Τρίτη. 

2. Από τις διατάξεις της απόφασης αυτής, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ςιι·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 7 7 40304 1 30008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































